D Foormle  gang u gääb  het bis hüt überläbt, wiu si im schpääte Mittuauter u i dr früeche Nöizit e Begriff vom Münzwäsen isch gsii:  Münz das in unser statt  geng und geb ist, cha men in eren Uurkund vo 1409 läse. U scho 1289 schribt dr Noorddütsch Eike von Rebgou im Sachseschpiegu vom Gäut, wo  geng und gêve  isch. Schpeeter het me du d Foormle  gang u gääb  vom Gäut übertreit für aus, was Bruuch u Moden isch.